**AIŠKINAMASIS RAŠTAS**

**PRIE SPRENDIMO PROJEKTO „DĖL KLAIPĖDOS MIESTO SAVIVALDYBĖS TRIUKŠMO PREVENCIJOS VEIKSMŲ PLANO 2014-2018 METAMS PATVIRTINIMO“**

1. **Sprendimo projekto esmė, tikslai ir uždaviniai.**

Sprendimo projekto tikslas – patvirtinti parengtą Klaipėdos miesto savivaldybės triukšmo prevencijos veiksmų planą 2014-2018 metams bei numatyti priemones ir veiksmus siekiant valdyti triukšmą ir jo poveikį sveikatai Klaipėdos mieste 2014-2018 metų laikotarpiu.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybė iki 2013 m. pabaigos įgyvendino triukšmo prevencijos priemones pagal 2010 m. rugsėjo 30 d. Klaipėdos miesto savivaldybės tarybos sprendimu Nr. T2-286 patvirtintą Klaipėdos miesto savivaldybės triukšmo prevencijos veiksmų planą 2010-2013 metams.

Vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos triukšmo valdymo įstatymo 13 straipsnio 1 dalies 6 punktu bei atsižvelgiant į Lietuvos Respublikos sveikatos apsaugos ministerijos 2014 m. sausio 7 d. raštą Nr. (10.2.2.3-411)10-171 „Dėl 2002 m. birželio 25 d. Europos Parlamento ir Tarybos direktyvos 2002/49/EB dėl aplinkos triukšmo įvertinimo ir valdymo nuostatų įgyvendinimo“, parengtas Klaipėdos miesto savivaldybės triukšmo prevencijos veiksmų planas 2014-2018 metams. Minėtame Lietuvos Respublikos sveikatos apsaugos ministerijos rašte nurodyta, jog numatytos triukšmo prevencijos priemonės ir veiksmai turi būti įgyvendinami kaip priemonės ir veiksmai, įgyvendinami per miesto plėtros programas bei planus. Triukšmo prevencijos priemonių numatymas leis pasiekti „jautrių triukšmui objektų“ triukšmo lygio sumažėjimą, o taip pat prisidės prie darnaus miesto vystimosi.

Už triukšmo plane numatytų prevencijos priemonių įgyvendinimą atsakingi Klaipėdos miesto savivaldybės administracijos skyriai, kiek jų kuruojama sritis susijusi su prevencijos priemonių taikymo objektais.

Įgyvendinto triukšmo prevencijos veiksmų plano efekto įvertinimas numatomas atliekant triukšmo lygių mieste pokyčių analizę, t. y. atnaujinus miesto strateginį triukšmo žemėlapį. Atnaujintame strateginio triukšmo žemėlapyje turėtų matytis įgyvendintų triukšmo prevencijos priemonių pasiektas efektas.

1. **Kokių rezultatų laukiama.**

Pritarus šiam projekto sprendimui bus galima tinkamai įgyvendinti Lietuvos Respublikos triukšmo valdymo įstatymo ir Aplinkos triukšmo direktyvos nuostatas bei numatytas triukšmo prevencijos priemones ir veiksmus.

1. **Sprendimo projekto rengimo metu gauti specialistų vertinimai.**
2. **Išlaidų sąmatos, skaičiavimai, reikalingi pagrindimai ir paaiškinimai.**

Priemonių įgyvendinimui numatytos ir patvirtintos lėšos Klaipėdos miesto 2014-2016 metų veiklos plane ir 2013-2020 metų strateginiame plėtros plane.

1. **Lėšų poreikis sprendimo įgyvendinimui.**
2. **Galimos teigiamos ar neigiamos sprendimo priėmimo pasekmės.**

Triukšmo prevencijos priemonių numatymas leis pasiekti „jautrių triukšmui objektų“ triukšmo lygio sumažėjimą, o taip pat prisidės prie darnaus miesto vystimosi.

Neigiamų pasekmių nenumatoma.

|  |  |
| --- | --- |
| Sveikatos apsaugos skyriaus vedėja | Janina Asadauskienė |